open-index/open-wikipedia-markdown huggingface dataset:
Jada Pinkett Smith

**Jada Koren Pinkett Smith** (født **Pinkett**; 1971) er en amerikansk skuespillerinne og sangerinne. 

## Liv og virke
### Bakgrunn
Jada Koren Pinkett ble født 18. september 1971 i Baltimore i Maryland i USA. Hennes far var entreprenør og hennes mor var sykepleier. Foreldrene tok ut skilsmisse etter kun få måneders ekteskap. Jada Pinkett ble uteksaminert med hovedfag i teater fra Baltimore School for the Arts, der hun møtte klassekameraten Tupac Shakur, som hun utviklet et nært vennskap med. I dokumentaren ** sier Shakur at «Jada er mitt hjerte. Hun vil fortsatt være vennen min resten av mitt liv». De forble tette venner inntil Shakurs død i 1996. I 2018 avslørte Pinkett Smith at hun hadde blitt diagnostisert med alopesi. 

### Karriere
Jada Pinkett Smiths store karrieregjennombrudd kom i 1991 da hun fikk en rolle i NBCs situasjonskomedie *A Different World*, en spin-off fra *[[The Cosby Show]]*. Hun gjorde sin debut i en spillefilm to år senere, i *[[Menace II Society]]* (1993). Hun fikk imidlertid ingen internasjonal anerkjennelse før sin rolle mot Eddie Murphy i gjenskapelsen av *[[Den helskrudde professoren]]* (1996). 

I tillegg til være foran kamera, har hun også tilbragt en del tid bak det, som regissør av musikkvideoer. Hun har også skapt «Maja», et T-skjorte&ndash; og kjolemerke for damer, som for det meste selges via postordre.

Jada Pinkett giftet seg med skuespiller Will Smith den 31. desember 1997, og sammen har de en sønn, Jaden Christopher Syre Smith (født 8. juli 1998), og en datter, Willow Camille Reign Smith (født 31. oktober 2000). Hun er også stemor til Smiths sønn fra et tidligere ekteskap, Willard «Trey» Smith III (født i 1992).

Jada Pinkett Smith er i tillegg til å være skuespiller involvert som vokalist i nu metal/rapcore-bandet Wicked Wisdom, som lanserte et selvtitulert debutalbum den 21. februar 2006. Bandet var også med på turnéen Ozzfest sommeren 2005.

## Opptredener på TV og i film

## Referanser


## Eksterne lenker
* 
* 
* 
*
Marquette County (Michigan)

**Marquette County** er et fylke i den amerikanske delstaten Michigan. Det ligger på den nordlige halvøya (Upper Peninsula) ved Øvresjøen (Lake Superior) og det grenser mot Alger County i øst, Delta County i sørvest, Menominee County og Dickinson County i sør, Iron County i sørvest og mot Baraga County i vest.

Marquette Countys totale areal er 8&nbsp;871 km² hvorav 4&nbsp;716 km² er vann. I 2000 hadde fylket 64&nbsp;634 innbyggere og administrasjonssenteret ligger i byen Marquette. 

Fylket ble grunnlagt i 1843 av land fra fylkene Chippewa og  Mackinac County, og det har fått sitt navn etter den franske misjonæren, jesuittfaderen Jacques Marquette. Det er det største fylket i landareal i Michigan og det folkerikeste på den nordlige halvøya.
## Eksterne lenker
*
Baraga County

**Baraga County** er et fylke i den amerikanske delstaten Michigan. Det ligger på den nordlige halvøya (Upper Peninsula) ved Øvresjøen (Lake Superior) og det grenser mot Marquette County i øst, Iron County i sør og mot Houghton County i vest.

Baraga Countys totale areal er 2&nbsp;768 km² hvorav 427 km² er vann. I 2000 hadde fylket 8&nbsp;746 innbyggere og administrasjonssenteret ligger i L'Anse. 

Fylket ble grunnlagt i 1875 av land fra Houghton County og det har fått sitt navn etter den slovenske katolske misjonær og biskop Frederick Baraga. Han grunnla en av sine misjonsstasjoner her. I fylket ligger Michigans høyeste punkt, Mount Arvon, som er 603 moh.

## Referanser


## Eksterne lenker
*
Houghton County

**Houghton County** er et fylke i den amerikanske delstaten Michigan. Det ligger på den nordlige halvøya (Upper Peninsula) ved Øvresjøen (Lake Superior) og det grenser mot Keweenaw County i nord, Baraga County i øst, Iron County i sør og mot Ontonagon County i vest.

Houghton Countys totale areal er 3&nbsp;889 km² hvorav 1&nbsp;269 km² er vann. I 2000 hadde fylket 36&nbsp;016 innbyggere og administrasjonssenteret ligger i byen Houghton. 

Fylket ble grunnlagt i 1845 av land fra fylkene Marquette og Ontonagon County og det har fått sitt navn etter geologen Douglass Houghton. 
## Eksterne lenker
*
Norsk Fjellfestival

**Norsk Fjellfestival** er et foretak etablert i 1999 og omdannet til stiftelse i 2004, som har som formål «å arbeide for utbredelse av og interesse for friluftsliv». Hvert år i uke 28 arrangerer stiftelsen en sommerfestival. Om vinteren arrangerer stiftelsen festivalen «Romsdalsvinter», med fokus på «bratt friluftsliv», og fjelløpet Romsdalseggenløpet. 

Solrun Sylte er festivalsjef (siden 2011). Tidligere festivalsjefer har vært Christel Siem (2009 – 2011), Marte Berild Hjelle (2008 – 2009) og Gaute Grøtta Grav (2007).

## «Årets fjellgeit»
Stiftelsen deler ut hedersprisen «Årets Fjellgeit» i samarbeid med Den Norske Turistforening ved foreningens generalsekretær eller styreleder.

### Prismottagere

* Vegard Ulvang
* Børge Brende
* Øystein Dahle
* 2004: Cecilie Skog
* Dronning Sonja
* Arne Næss senior
* Olav Thon
* Stein P. Aasheim
* Fri Flyt
* Gudmund Skjeldal
* Liv Arnesen
* Cato Zahl Pedersen
* Nils Faarlund
* Odd Eliassen
* 2015: Villmarksbarna
* 2016: Fred Husøy
* 2017: Sherpa-folket i Nepal
* 2018: Norske alpine redningsgrupper
* 2019: Helene Ødven
* 2020: Tidsskriftet Harvest
* 2021: «Mina og meg» – Alexander Read og datteren Mina

## Referanser

## Eksterne lenker
* Norsk Fjellfestival
Spill-o-rama

**Spill-o-rama** er et brettspillarrangement holdt i Stavanger rundt august-september hvert år. Arrangementet ble første gang avholdt i 2004. De to første årene ble Spill-o-rama arrangert på Clarion Hotel Stavanger, deretter flyttet arrangementet over til Thon Hotel Maritim. Spill-o-rama er organisert som en forening hvis ene formål er å arrangere Spill-o-rama. Spill-o-rama er en medlemsforening i Hyperion.

## Referanser
Cabedelo

**Cabedelo** er en by og kommune i delstaten Paraíba i nordøstregionen av Brasil. Den ligger i mikroregionen João Pessoa. 

## Attraksjoner
;Fortet Santa Catarina
:Et forsvarsbygg som opprinnelig ble konstruert i 1589. Ble opprettet for å beskytte innløpet av elven Paraíba.
;Solnedgangen ved Praia do Jacaré
:Her spiller enten *Jacundy* eller *Arnaud do sax* Bolero av Ravel hver kveld mens sola går ned over horisonten.
;Tidevannsøya Areia Vermelha
:En sandbanke som kommer opp av havet ved lavvann.

## Galleri

Fil:Por-do-sol-jacare.jpg|Solnedgangen ved Praia do Jacaré


## Referanser


## Eksterne lenker
* 
* http://www.cprm.gov.br/publique/cgi/cgilua.exe/sys/start.htm?sid=36&infoid=317
* http://www.youtube.com/watch?v=DoCzjDbZliU
Alger County

**Alger County** er et fylke i den amerikanske delstaten Michigan. Det ligger på den nordlige halvøya (Upper Peninsula) ved Øvresjøen (Lake Superior) og det grenser mot Luce County i øst, Schoolcraft County i sørøst, Delta County i sør mot Marquette County i vest.

Alger Countys totale areal er 13&nbsp;077 km² hvorav 10 700 km² er vann. I 2000 hadde fylket 9&nbsp;862 innbyggere og administrasjonssenteret ligger i byen Munising. 

Fylket ble grunnlagt i 1885 av land fra Schoolcraft County og det har fått sitt navn etter guvernør og senator Russel A. Alger. 

## Eksterne lenker
*
Årets Fjellgeit

**Årets Fjellgeit** er en pris som gis ut hvert år til en person som ved personlig engasjement gjennom mange år har satt fokus på de positive sidene ved å ferdes i fjell og natur.

Prisen blir delt ut under Norsk Fjellfestival, av festivalsjefen, i samarbeid med Den Norske Turistforening (DNT).

## Prisvinnere
*2001 Vegard Ulvang 
*2002 Børge Brende
*2003 Øystein Dahle
*2004 Cecilie Skog
*2005 Dronning Sonja
*2006 Arne Næss senior
*2007 Olav Thon
*2008 Stein P. Aasheim
*2009 Fri Flyt
*2010 Gudmund Skjeldal
*2011 Liv Arnesen
*2012 Cato Zahl Pedersen
*2013 Nils Faarlund
*2014 Odd Eliassen
*2015 Villmarksbarna
*2016 Fred Husøy
*2017 Sherpa-folket
*2018 Norske alpine redningsgrupper
*2019 Helene Ødven
*2020 Harvest Magazine
*2021 Mina og meg

## Referanser
Keweenaw County

**Keweenaw County** er et fylke i den amerikanske delstaten Michigan. Det ligger på den nordlige halvøya (Upper Peninsula) ved Øvresjøen (Lake Superior) og består av ei halvøy og øya Isle Royale og det grenser mot Houghton County i sør. Det har vanngrense mot Alger County og Marquette County i sørøst Ontonagon County i sørvest og mot delstaten Minnesota i øst og Canada i nord.

Keweenaw Countys totale areal er 15&nbsp;452 km² hvorav 1&nbsp;401 km² er vann. I 2000 hadde fylket 2&nbsp;301 innbyggere og administrasjonssenteret ligger i Eagle River. 

Fylket ble grunnlagt i 1861 av land fra Houghton County og det har fått sitt navn etter det ojibweindianske ordet *gakiiwe-wewaning*. Det er det fylket i Michigan som har det laveste innbyggertallet.
## Eksterne lenker
*
Ontonagon County

**Ontonagon County** er et fylke i den amerikanske delstaten Michigan. Det ligger på nordvest på den nordlige halvøya (Upper Peninsula) ved Øvresjøen (Lake Superior) og det grenser mot Houghton County i øst, Iron County i sørøst og mot Gogebic County i sørvest.

Ontonagon Countys totale areal er 9&nbsp;690 km²  hvorav 6&nbsp;293 km² er vann. I 2000 hadde fylket 7&nbsp;818 innbyggere og administrasjonssenteret ligger i byen Ontonagon. 

Fylket ble grunnlagt i 1843 av land fra fylkene Chippewa og Mackinac County, og det har fått sitt navn etter en elv på et tidlig fransk kart *Nantounagon*. 

## Eksterne lenker
*
Europa først

**Europa først** (noen ganger kjent som **Tyskland først**) var hovedelementet i strategien USA og Storbritannia fulgte under andre verdenskrig. Ifølge denne strategien skulle USA og Storbritannia bruke sine overlegne ressurser først mot Tyskland så Europa kunne frigjøres. Mens hovedvekten av ressursene ble brukt i Europa skulle Japan stoppes. Når Tyskland, som man anså som den største trusselen var slått skulle de alliertes styrker konsentreres mot Japan.

## Bakgrunn

Da Japan angrep USA den 7. desember 1941 hadde Storbritannias krig mot Tyskland og Italia vart i over to år, og landet hadde få ressurser å avgi for å forsvare fjerne kolonier i Sørøst-Asia. I det Tyskland erklærte USA krig den 11. desember 1941 måtte USA vurdere hvordan ressursene skulle fordeles på de to hovedfrontene; som geografisk lå svært langt fra hverandre. Selv da aksemaktenes erobringer var som størst så var det fremdeles flere tusen kilometer mellom tysk og japanskkontrollert område, så fra et strategisk synspunkt kunne man se det som to adskilte konflikter. På den ene siden hadde Japan angrepet USA direkte og den japanske marinen truet amerikanske områder på en måte som Tyskland, med sine begrensede overflatestyrker ikke kunne. På den andre siden var Tyskland ansett for å være den sterkeste og farligste av aksemaktene og USAs allierte i Europa var grunnet geografien tvunget til å konsentrere krigføringen der.

## Avtalen

Kort tid etter krigserklæringen ved Arcadiakonferansen ble USA og Storbritannia enig om «Europa først» strategien. USA skulle så snart som mulig overføre amerikanske hærstyrker og luftstyrker for å bekjempe Tyskland i Europa og Afrika. Krigen mot Japan skulle fokusere på å stoppe japansk fremrykking inntil Tyskland var nedkjempet; etter det skulle USAs, Storbritannias og Sovjetunionens fulle styrke settes inn mot Japan. Denne strategien ville konsentrere ressursene om det man anså var den sterkeste av aksemaktene, og ville forhindre en tysk seier som kunne slå Storbritannia eller Sovjet ut av krigen.

## Konsekvenser

I praksis kunne USA allikevel bruke det meste av sin marineflåte mot Japan uansett, siden Tysklands marine hadde få overflateskip og eskortefartøyene som ble brukt i slaget om Atlanterhavet var jagere. Krigen i Stillehavet kunne føres fremgangsrikt med relativt små mengder bakkestyrker, for det meste US Marines. Innen Japan var slått hadde de allierte gjenerobret Burma, Filippinene og en rekke øygrupper nær selve Japan. Etter at Tyskland hadde kapitulert startet USA en massiv overføring av tropper til Asia for å invadere Japan, men innen man kom så langt kapitulerte Japan etter å ha blitt truffet av to kjernefysiske våpen og blitt overkjørt av sovjetiske styrker i Mandsjuria.

En klar konsekvens av «Europa først» var at slag i de europeiske krigsteateret tenderte til å være planlagte operasjoner. Med mindre ressurser i Stillehavet var krigføringen der mer improvisert og fleksibel; man måtte utnytte de sjansene man fikk. Eksempler på dette er slaget om Leyte og etter det slaget om Iwo Jima – begge ble gjennomført med svært lite foregående strategisk planlegging.
Mattias Asper

**Mattias Asper** (født 20. mars 1974) er en svensk fotballspiller. Han er keeper for Brommapojkarna. Fram til sommeren 2007 spilte han for Viking, dit han kom fra den svenske klubben Malmö FF sommeren 2006. Han har to landslagskamper for , og var med i troppen til EM 2000.

## Tidligere klubber
*  Mjällby AIF
*  AIK
*  Real Sociedad
*  Beşiktaş (utlån)
*  Malmö FF
*  Viking

## Referanser


## Eksterne lenker
* 
* Svenska Fotbollförbundet 
* AIK
93 (tall)

**93** (**nittitre**, også skrevet *treognitti* på riksmål) er det naturlige tallet som kommer etter 92 og kommer før 94.

93 er et oddetall.

93 er atomnummeret til neptunium.

93 er XCIII i romertall.

93 er retningsnummeret for telefonsamtaler til Afghanistan.
118 (tall)

**118** (*ett hundre og atten*) er det naturlige tallet som kommer etter 117 og kommer før 119.

118 er et partall.

118 er atomnummeret til oganesson.

118 er CXVIII i romertall.
Gogebic County

**Gogebic County** er et fylke i den amerikanske delstaten Michigan. Det ligger lengst vest på den nordlige halvøya (Upper Peninsula) ved Øvresjøen (Lake Superior) og det grenser mot Ontonagon County i nord og Iron County i øst. Det grenser også mot delstaten Wisconsin i sør.

Gogebic Countys totale areal er 3&nbsp;824 km² hvorav 970 km² er vann. I 2000 hadde fylket 17&nbsp;370 innbyggere og administrasjonssenteret ligger i byen Bessemer. 

Fylket ble grunnlagt i 1887 av land fra Ontonagon County. Navnet stammer antagelig fra det ojibweindianske ordet *bic* som betyr fjell.  
## Eksterne lenker
*
Svein Gusrud

**Svein Arild Gusrud** (1944–2022) var en norsk møbeldesigner. Han var professor ved Kunsthøgskolen i Oslo hvor han har undervist i møbeldesign siden 1979, til han gikk av med pensjon i 2011. 

Han var utdannet fra Statens håndverks- og kunstindustriskole i Oslo 1968 som interiørarkitekt med møbelstipend som etterutdanning. Gusrud har vært gjesteprofessor ved flere designhøyskoler i utlandet (RCA-London, UIAH-Helsingfors, Les Aterliers-Paris, IED-Milano, Gdańsk og Ljubljana). 

Gusrud kombinerte lærergjerningen med virke som møbeldesigner, og har samarbeidet med mange kontorstolprodusenter i Norge, Gusruds tidlige Balans-modell «for busser, tog og arena var en innovasjon som vakte oppsikt, men som ennå ikke har nådd til produksjon». 

Han har blitt tildelt Statens treårige kunstnerstipend, reisestipend, vikarstipend og Oslo bys kulturstipend for 2001. Som en av designerne i Balans-gruppen (Hans Chr. Mengshoel, Peter Opsvik, Gusrud og Oddvin Rykken) ble han tildelt Jacobprisen i 1986, og SAS Eksportpionerpris i 1984. I tillegg har han fått Merket for god design fem ganger - for stolene Balans Activ, Rectangle, Sevillastol, Savo Ikon og kontorserien Hexagon. I tillegg har han vunnet førstepremie i UDs konkurranse om stol til den norske paviljongen på Expo-92 i Sevilla, samt delt førstepremie i HOV/DOKKAs jubileumskonkurranse. 
Svein Gusrud er representert med møbler i alle norske kunstindustrimuseer og Cooper-Hewitt-museet i New York, Victoria and Albert Museum i London og Museum of Modern Art i Tokyo. 

Kristiina Lavias kortfilm *Vi som har sett lyset* fra 2000 omhandler Gusrud med designkollegaene Torstein Nilsen og Sigurd Strøm. I 2008 utga han fagboken *Design mellom stoler..…*

sSammen med Mats Linder ga han ut boken Norske stoler i 2017.
 
På fritiden spilte Svein Gusrud kontrabass i Stokstad/Jensen Trad.Band, og har medvirket på 6 plater (Mer Glajazz, Nye Gamle, Kraftjazz, Blanda Drops, Selvskrevet, At the Jazz Band Ball) med dette bandet. SJTB har fått Spellemannprisen og har vært på Norsktoppen. Han har også spilt med Quintet Of The Year (QOTY) i Sverige.

## Bibliografi
* Svein Gusrud. *Design mellom stoler- : en fagbok om møbeldesign*. Gaidaros forlag, 2008. ISBN 978-82-8077-126-1
** Engelsk utgave: *Chairs, reflections on furniture design*. Gaidaros forlag, 2012. ISBN 978-82-8077-149-0
** *Norske  stoler. SolumBokvennen. *

## Referanser


## Eksterne lenker
Royal Ordnance L30

**Royal Ordnance L30** er en 120 mm riflet kanon beregnet for bruk i tårnet på stridsvogner.  Den er produsert av Royal Ordnance i Storbritannia, en del av British Aerospace.  L30 har en spesielt hard indre overflate av krom for å beskytte materialet i kanonen og gi prosjektilene en glattere overflate på veien ut.

L30 er i bruk på stridsvognen Challenger 2.
Lisa Miskovsky

**Lisa Maria Miskovsky** (født 9. mars 1975 i Holmsund i Västerbottens län) er en svensk popsanger, sportsutøver og ekspertkommentator. Hun har drevet aktivt med idrett, blant annet med snowboard og ishockey. 

Hun har tsjekkisk far og finsk mor. Faren spilte kontrabass og ble kjent med Lisa Miskovskys mor under et turnébesøk i Helsingfors i begynnelsenn av 1970-tallet.

Lisa Miskovsky er kjent som låtskriver, og har skrevet sanger blant annet til Backstreet Boys.

Debutalbumet *Lisa Miskovsky* kom ut den 25. april 2001. Det inneholdt bl.a. sangene «Driving one of your cars» og «What if». I 2002 mottok hun flere priser for albumet. Hennes andre album, *Fallingwater*, ble utgitt i oktober 2003 og ble produsert av Joakim Berg i Kent. Det inneholder bl.a. sangen «Lady Stardust». Hun har også medvirket på In Flames' album *Come Clarity* (sangen «Dead End»).

Miskovsky bodde i Vännfors fram til hun var 12 år og familien flyttet til Umeå og hun tok utdannelse der. 

Hun har også vært på det svenske snowboardlandslaget.

## Diskografi
**Studioalbum**
* 2001 - *Lisa Miskovsky* (Utgitt på ny i 2004 med seks ekstra spor)
* 2003 - *Fallingwater*
* 2006 - *Changes*
* 2011 – *Violent Sky*
* 2013  – *Umeå*
* 2019 – *Bottenviken*

### EP
* 2019 - *Home*

**Singler**
* 2001 – «Driving One of Your Cars»
* 2001 – «What If»
* 2002 – «Quietly»
* 2003 – «Alright» (Med The Lost Patrol)
* 2003 – «Lady Stardust»
* 2004 – «Sing to Me»
* 2004 – «A Brand New Day»
* 2006 – «Mary»
* 2006 – «Sweet Misery»
* 2006 – «Acceptable Losses»
* 2008 – «Still Alive»
* 2010 – «Lover»
* 2011 – «Got a Friend»
* 2012 – «Why Start a Fire»
* 2013 – «Wild Winds»
* 2019 – «Love Somebody»
* 2019 – «Run For Cover»

## Referanser


## Eksterne lenker
* 
* 
* 
*
Schoolcraft County

**Schoolcraft County** er et fylke i den amerikanske delstaten Michigan. Det ligger på den nordlige halvøya (Upper Peninsula) ved nordenden av Huronsjøen. Det grenser mot Luce County i nordøst Mackinac County i sørvest Delta County i sørvest og mot Alger County i nordvest.   

Schoolcraft Countys totale areal er 4&nbsp;879 km² hvorav 1&nbsp;827 km² er vann. I 2000 hadde fylket 8&nbsp;903 innbyggere og administrasjonssenteret ligger i byen Manistique. 

Fylket ble grunnlagt i 1843 av land fra fylkene Mackinac og Chippewa County. Det har fått sitt navn etter geologen Henry Schoolcraft som var med på å utforske området.  
## Eksterne lenker
*
Pegasus

**Pegasus** har flere betydninger:

* Pegasus (mytologi) &ndash; en hest med vinger i gresk mytologi
* Pegasus (stjernebilde) &ndash; et stjernebilde
* Pegasus (magasin) &ndash; et magasin utgitt av organisasjonen Hyperion
* Pegasus (band) &ndash; et norsk danseband
* Pegasus Airlines &ndash; et tyrkisk flyselskap
* Pegazus &ndash; et australsk band 
* Pegasus &ndash; et tilbud for barn og unge under Norsk Litteraturfestival
* Pegasus (tegneserie) &ndash; en norsk tegneserie
Barbadoslykt

**Barbadoslykt** (latin: *physalis peruviana*, også kalt ananaskirsebær, perubær og kinesisk stikkelsbær) er et oransje/gult bær, omkranset av blader. Bæret er spiselig og smaker søtsurt; smaken har blitt beskrevet som en blanding av stikkelsbær og cherrytomater. Det er rikt på A-, B- og C-vitamin, i tillegg til jern og fosfor. 

Bær som skal selges pakkes som regel i boks for å hindre støtskader.  

Lykta skal være gul, og skal ligge i romtemperatur. Hvis bærene oppbevares for kjølig og litt fuktig, kommer det raskt mugg på frukten. 

## Bildegalleri

Fil:Physalis peruviana MHNT.BOT.2008.1.50.jpg|*Physalis peruviana*
Fil:Physalis peruviana calix open close-up.jpg|Et modent bær.
Fil:Physalis rz.jpg|Physalis 
Fil:Ahvenanmaan-pannukakku.JPG|«Ahvenanmaan-pannukakku» eller «Ålandspannekake», pyntet med pisket krem, physalis og det ålandske flagget. 


## Eksterne lenker
*
Delta County (Michigan)

**Delta County** er et fylke i den amerikanske delstaten Michigan. Det ligger på den nordlige halvøya (Upper Peninsula) ved nordenden av Huronsjøen. Det grenser mot Alger County i nord,  Marquette County i nordvest, Menominee County i sørvest og mot Schoolcraft County i øst.   

Delta Countys totale areal er 5&nbsp;158 km² hvorav 2&nbsp;128 km² er vann. I 2000 hadde fylket 38&nbsp;520 innbyggere og administrasjonssenteret ligger i byen Escanaba. 

Fylket ble grunnlagt i 1843 av land fra blant annet Mackinac County. Det har fått sitt navn etter den greske bokstaven Delta på grunn av sitt opprinnelige utseende som en triangel.  
## Eksterne lenker
*
Pegasus (magasin)

***Pegasus*** er et norsk gratismagasin for de såkalte *fantastiske fritidsinteressene*: videospill, rollespill, laiv, brettspill, sci-fi, fantasy, miniatyrspill, kortspill m.m. Magasinet er rettet mot alle med disse interessene og blir utgitt av interesseorganisasjonen Hyperion. Første utgave ble utgitt i september 2006. Per 2021 kommer magasinet ut én gang i året. 

## Utgivelser

## Redaktører

## Referanser


## Eksterne lenker
* Nettsiden til Pegasus
«Loyal»

«**Loyal**» er en galeas bygget i Rosendal i 1877 av Knut Johannesen Nes, eller Gjøra-Knuten, som han ble kalt på folkemunne. Dette er samme mann som klarte å få Hardangerjakten verdenskjent fordi han også bygget «Gjøa» som Roald Amundsen brukte gjennom Nordvestpassasjen. «Loyal» var opprinnelig bygget for transport av sild i tønner, men senere transporterte hun klippfisk og tørrfisk. Sannsynligvis er «Loyal» den eldste galeas fortsatt i bruk.

I 1974 kjøpte John Hausberg «Loyal». John Hausberg og hans sønn Audun Hausberg brukte over 20 år på å restaurere «Loyal». «Loyal» er i dag i bruk som turist- og opplevelsesbåt med base i Bergen og Forlandsvåg. 7. juni 1997 ble «Loyal» resjøsatt etter restaureringen.

«Loyal» har en egen venneforening, Loyale Venner, med ca. 500 medlemmer.

## Skrogdimensjoner
:Største lengde Loa: 36,72 m
:Lengde L vl: 24,85 m
:Største bredde B: 7,70 m
:Dybde: 2,8 m

## Dimensjoner rigg
:Høyde hovedmast: 28m
:Totalt seilareal: 617 m²

## Eksterne lenker
*
Iron County (Michigan)

**Iron County** er et fylke i den amerikanske delstaten Michigan. Det ligger på den nordlige halvøya (Upper Peninsula) og det grenser mot Houghton County og Baraga County i nord, Marquette County i nordøst, Dickinson County og mot Ontonagon County i nordvest. Det har også grense mot delstaten Wisconsin i sør.
  
Iron Countys totale areal er 3&nbsp;137 km² hvorav 116 km² er vann. I 2000 hadde fylket 13&nbsp;138 innbyggere og administrasjonssenteret ligger i byen Crystal Falls. 

Fylket ble grunnlagt i 1885 av land fra fylkene Marquette og Menominee County. Det har fått sitt navn etter de rike jernforekomstene i området.

## Referanser


## Eksterne lenker
*
Matilda

**Matilda** er et germansk jentenavn, og kan vise til:

* *[[Matilda (bok)]]*, en bok av Roald Dahl
* Den britiske stridsvognen Tank, Infantry Mk I Matilda eller A11
* Matilda (stridsvogn), den britiske stridsvognen *Tank, Infantry Mk II Matilda* eller *A12*
* Sangen * Matilda*  som var en storslager med Harry Belafonte
* *Roboten Matilda*, barnebokserie av Philip Newth
* *[[Matilda (film)]]*, en am. familiefilm fra 1996 regissert av Danny DeVito
* *[[Matilda (russisk film)]]*, russisk film fra 2017 av Aleksej Uchitel
* Matilda (navn)
Colin Mochrie

**Colin Andrew Mochrie** (født 30. november 1957) er en skotskfødt canadisk skuespiller og improvisasjonskomiker. Han har over 25-års erfaring som utøvende artist og er videre kjent for sine etterligner av skuespilleren Craig T. Nelson, sine sketsjer i flere tv-reklamer samt sitt lange samarbeid med komikerkollega Ryan Stiles. Colin Mochries kreative ansikt blir også hyppig brukt blant animatører i animasjonsfilmer som blir spredt rundt på internett.

Mochrie ble født i Kilmarnock, Skottland, men flyttet med familien sin til Canada og Toronto i 1964 hvor han utmerket seg  i komedietroppen Second City både som deltaker og manusforfatter. I 1988 ble han fast deltager i det britiske improvisasjonsprogrammet *[[Whose Line Is It Anyway?]]*, som nettopp hadde blitt flyttet over på fjernsyn fra radio. Her var han i ni år før programmet ble flyttet til USA og ABC med komikeren Drew Carey som programleder. På samme tid som han deltok i dette programmet, var han også med på de canadiske komiseriene *[[Blackfly (TV series)|Blackfly]]* og *[[Supertown Challenge]]*.

Han var også med som gjest i *[[The Drew Carey Show]]* i tre episoder mellom 1999 og 2000, samt i den canadiske nyhetsparodien *[[This Hour Has 22 Minutes]]* på CBC TV fra 2001 til 2003. Han ble riktignok tvunget til å gi seg med dette grunnet sitt engasjement med andre filmer og TV-serier og har blant annet hatt en mindre rolle i filmen *[[The Tuxedo]]* fra 2002.

Fra 2000 til 2003 hadde Colin Mochrie og skuespillerkona Debra McGrath (som han giftet seg med i 1989) karakterstemmene til barne-serien Seven Little Monsters. I 2006 hadde han hovedrollen i tv-serien *[[Getting Along Famously]]*, samt at han var med i improvisasjonsserien *[[Drew Carey's Green Screen Show]]* på WB Television Network. Mochrie slo seg også sammen med Brad Sherwood, kjent fra *Whose Line* og *Drew Carey's Green Screen Show*, hvor de turnerte rundt i Nord-Amerika og hadde forestillinger med klassiske improvisasjonsleker fra tidligere tv-programmer.

## Filmografi

## Referanser


## Eksterne lenker
* 
* 
* Colin & Brad live-turné
* Intervju fra september 2005
Lenawee County

**Lenawee County** er et fylke i den amerikanske delstaten Michigan. Det ligger sørøst på den sørlige halvøya (Lower Peninsula) og grenser mot Monroe County  i øst, Hillsdale County i vest, Washtenaw County i nordøst og mot Jackson County i nordvest. Det grenser også mot delstaten Ohio i sør.

Lenawee Countys totale areal er 1&nbsp;972 km² hvorav 28 km² er vann. I 2003 hadde fylket 101&nbsp;786 innbyggere og administrasjonssenteret ligger i byen Adrian. 

Fylket ble grunnlagt i 1840 av land fra Mackinac County og har fått sitt navn etter et indiansk ord som betyr mann.
## Eksterne lenker
*
Hillsdale County

**Hillsdale County** er et fylke i den amerikanske delstaten Michigan. Det ligger sør på den sørlige halvøya (Lower Peninsula) og grenser mot Lenawee County i øst, Branch County i vest, Jackson County i nordøst og mot Calhoun County i nordvest. Det grenser også mot delstatene Ohio og Indiana i sør.

Hillsdale Countys totale areal er 1&nbsp;572 km² hvorav 22 km² er vann. I 2000 hadde fylket 46&nbsp;527 innbyggere og administrasjonssenteret ligger i byen Hillsdale. 

Fylket ble opprettet i 1829 og har fått sitt navn etter landskapet som er kupert i området. Hillsdale County fikk fulle rettigheter i 1835.

## Referanser


## Eksterne lenker
*
International Society for Human Rights

**International Society for Human Rights** (**ISHR**) (tysk: ****) (**IGFM**)) er en internasjonal menneskerettighetsorganisasjon med konsultativ status i Europarådet. Den har sete i Frankfurt am Main.

Organisasjonen ble grunnlagt i Vest-Tyskland i 1972 som *Gesellschaft für Menschenrechte* (GFM) med formålet å fremme internasjonal forståelse og toleranse innen alle aspekter ved kultur og samfunn. I 1982 ble organisasjonen omdøpt til dagens navn, i forbindelse med at det ble grunnlagt avdelinger i Østerrike, Sveits, Storbritannia og Frankrike. Organisasjonen er i dag aktiv i 35 land.

International Society for Human Rights/Internationale Gesellschaft für Menschenrechte har særlig lagt vekt på menneskerettighetsbrudd i østblokklandene i Europa, særlig under den kalde krigen, og overvåket religionsfrihet i land som Vietnam og Kina.

Organisasjonen utgir tidsskriftet *[[Human Rights Worldwide]]* (engelsk) og *MenschenRechte* (tysk).

## Litteratur
* Jürgen Wüst: *Menschenrechtsarbeit im Zwielicht. Zwischen Staatssicherheit und Antifaschismus*, (Schriftenreihe Extremismus und Demokratie, 13), Bouvier, Bonn 1999, ISBN 3-416-02861-9
* Jürgen Wüst: *«Imperialistisches Menschenrechtsgeschrei». Der Kampf des MfS gegen die Internationale Gesellschaft für Menschenrechte (IGFM) und Amnesty International (AI)*, in: *[[Deutschland Archiv]]*, Nr. 3/1998, S. 418—427
* Günter Platzdasch unter Mitwirkung von Rainer Fromm: ''Die sogenannte Internationale Gesellschaft für Menschenrechte Eine rechte Grauzonenorganisation'' Wiesbaden (Hrsg. Büro der Stadtverordnetenversammlung), 1990. Mit einem aktuellen Vorwort 2009

## Referanser


## Eksterne lenker
* ISHRs internasjonale sekretariat
Dickinson County (Michigan)

**Dickinson County** er et fylke i den amerikanske delstaten Michigan. Det ligger på den nordlige halvøya (Upper Peninsula) og det grenser mot Marquette County i nord, Menominee County i sørøst og mot Iron County i vest. Det har også grense mot delstaten Wisconsin i sør.
  
Dickinson Countys totale areal er 2&nbsp;013 km² hvorav 28 km² er vann. I 2000 hadde fylket 27&nbsp;472 innbyggere og administrasjonssenteret ligger i byen Iron Mountain. 

Fylket ble grunnlagt i 1891 av land fra fylkene Marquette, Menominee og Iron County. Det har fått sitt navn etter Don M. Dickinson som var postminister under president Grover Cleveland.
## Eksterne lenker
*
Menominee County (Michigan)

**Menominee County** er et fylke i den amerikanske delstaten Michigan. Det ligger sør på den nordlige halvøya (Upper Peninsula) ved Huronsjøen. Det grenser mot Marquette County i nord, Dickinson County i nordvest og mot Delta County i nordøst. Det har også grense mot delstaten Wisconsin i vest.   

Menominee Countys totale areal er 3&nbsp;465 km² hvorav 763 km² er vann. I 2000 hadde fylket 25&nbsp;326 innbyggere og administrasjonssenteret ligger i byen Menominee. 

Fylket ble grunnlagt i 1861 av land fra Delta County og frem til 1863 het det Bleeker County. Det har fått sitt navn indianerstammen Menominee.
## Eksterne lenker
*
Calverton (Milton Keynes)

**Calverton** er et verdslig sogn i Milton Keynes, rett utenfor byområdet. Det består av tre små landsbyer: **Upper Weald**, **Middle Weald** og **Lower Weald**. Sognet hadde .

Navnet er av gammelengelsk opphav, og betyr «gård hvor kalver ales opp». I *[[Domesday Book]]* (1086) nevnes *Calvretone* som en landsby.

Fra 1894 til 1919 tilhørte området Stratford and Wolverton landdistrikt, og fra 1920 tilhørte det Wolverton inntil distriktet Milton Keynes ble opprettet. Sognet ble opprettet i 2001. 

Sognekirken er viet til alle helgener. Det kirkelige sognet dekket en periode også deler av Stony Stratford, men dette ble justert i det 1. århundre.

## Referanser
Calverton

**Calverton** kan vise til

## Steder i [[Storbritannia]]

* Calverton (Milton Keynes)
* Calverton (Nottinghamshire)

## Steder i [[USA]]

*Calverton (Maryland)
*Calverton (New York)
Cass County (Michigan)

**Cass County** er et fylke i den amerikanske delstaten Michigan. Det ligger sørvest på den sørlige halvøya (Lower Peninsula) og grenser mot Van Buren County i nord, St. Joseph County i øst og mot Berrien County i vest. Det grenser også mot delstaten Indiana i sør.

Cass Countys totale areal er 1&nbsp;317 km² hvorav 42 km² er vann. I 2000 hadde fylket 51&nbsp;014 innbyggere og administrasjonssenteret ligger i byen Cassopolis. 

Fylket ble opprettet og fikk fulle rettigheter i 1829 og har fått sitt navn etter Lewis Cass som var krigsminister under president Andrew Jackson.

## Referanser


## Eksterne lenker
*
Kalamazoo County

**Kalamazoo County** er et fylke i den amerikanske delstaten Michigan. Det ligger sørvest på den sørlige halvøya (Lower Peninsula) og grenser mot Van Buren County i vest, Cass county i sørvest, St. Joseph County i sør, Branch County i sørøst, Calhoun County i øst Barry County i nordøst og mot Allegan County i nordvest.

Kalamazoo Countys totale areal er 1&nbsp;503 km² hvorav 47 km² er vann. I 2000 hadde fylket 238&nbsp;603 innbyggere og administrasjonssenteret ligger i byen Kalamazoo. 

Fylket ble grunnlagt i 1829 og har fått sitt navn etter elven Kalamazoo River.
## Eksterne lenker
*
Sarah Connor

**Sarah Connor** (født 13. juni 1980; egentlig **Sarah Lewe**) er en tysk popsanger som lager R&B-, pop- og soul-musikk. Connor har vunnet mange priser for sin musikk. Hennes største hit er «From Sarah with Love».  I 2007 spilte Connor inn albumet *Soulicious*, med cover-versjoner av soul-hits som for eksempel «Sexual Healing» av Marvin Gaye. Sarah har laget en sang med Marvin Gaye, «Your Precios Love».    

Hun ble født i Delmenhorst i Niedersachsen som datter av Soraya og Michael Lewe. Faren er av amerikansk opprinnelse, og moren er irsk-tysk. Hun har fire søstre og en bror.

Connor fikk sitt første barn i 2004 og giftet seg i 2005 med Marc Terenzi i et TV-program. TV-serien ble kalt *Sarah and Marc in Love*. Connor fikk sitt andre barn i 2006.  
Som gift har hun tatt ektemannens etternavn Terenzi.

## Referanser


## Eksterne lenker
* 
* 
* 
*
Valgkretser i Stavanger

**[[Stavanger]] kommune** har disse bydelene og valgkretsene. (folkemengde pr 1. januar 2004)

*Hundvåg bydel 12&nbsp;205
**Buøy og Hundvåg 10&nbsp;993
**Roaldsøy 1212
*Tasta bydel 13&nbsp;543 
**Austre Åmøy 234
**Ytre Tasta 7902
**Indre Tasta 5407
*Eiganes og Våland bydel 19&nbsp;915 
**Kampen 4618
**Eiganes 6069
**Stokka 4561
**Våland 4650 
**annen valgkrets¹ 17
*Madla bydel 18&nbsp;991
**Kvernavik 4709
**Sunde 3765
**Hafrsfjord 4084
**Madlamark 6433
*Storhaug bydel 11&nbsp;870
**Vassøy 636
**Storhaug 5980
**Varden 5254
*Hillevåg bydel 17&nbsp;731
**Tjensvoll 5540
**Ullandhaug 5938
**Kvalaberg 5560
**annen valgkrets¹ 693
*Hinna bydel 17&nbsp;823
**Vaulen 5095
**Hinna 4836
**Gausel 8602
**annen valgkrets¹ &ndash; 710
*Uoppgitt 327

Totalt 112&nbsp;405
St. Joseph County (Michigan)

**St. Joseph County** er et fylke i den amerikanske delstaten Michigan. Det ligger sør på den sørlige halvøya (Lower Peninsula) og grenser mot Kalamazoo County i nord, Branch County i øst og mot Cass County i vest. Det grenser også mot delstaten Indiana i sør.

St. Joseph Countys totale areal er 1&nbsp;350 km² hvorav 45 km² er vann. I 2000 hadde fylket 62&nbsp;422 innbyggere og administrasjonssenteret ligger i byen Centreville. 

Fylket ble grunnlagt i 1829 og har fått sitt navn etter Saint Joseph som er Ny-Frankrikes skytshelgen.
## Eksterne lenker
*
Portugals flagg

**Portugals flagg** er vertikalt delt i et grønt og et rødt felt (regnet fra stangen) i  breddeforholdet 2:3, og belagt med riksvåpenet. Våpenet, som er kongehusets Braganças våpen i modifisert form, viser et rødt hovedskjold belagt med 7 gylne kasteller; i hovedskjoldet et midtskjold med 5 korsstilte blå skjold på sølvbunn, hvert av de 5 skjoldene belagt med 5 sirkelrunde skiver i sølv, som symbol på Kristi sår. Bak våpenskjoldet sees en gyllen armillarsfære, et astronomisk instrument som skal minne om de store sjøreisene portugiserne gjennomførte. 

Fargene grønt og rødt ble innført ved den republikanske revolusjonen i 1910. Før revolusjonen var Portugals flagg blått og hvitt, farger som etter revolusjonen ble ansett for både monarkiske og religiøse og dermed uaktuell som farger i republikkens nye flagg. I Portugal, som i resten av den katolske verden, knyttes blåfargen spesielt til jomfru Maria. Rødt og grønt var fargene landets republikanske parti hadde ført siden begynnelsen av 1890-tallet. Etter at monarkiet var styrtet i revolusjonen i 1910, ble disse fargene også etter en god del diskusjon valgt for republikkens flagg. Fargene ble da gitt en patriotisk, heller enn direkte republikansk, fortolkning. Etter dette blir grønt forklart som å stå for nasjonen, mens rødt står for blodet til alle dem som har kjempet for fedrelandet. Flagget ble formelt vedtatt 30. juni 1911.

De kongelige portugisiske fargene blått og hvitt finnes nå i Azorenes flagg.

## Nærmere om flaggets dimensjoner
Portugals flagg er i størrelsesforholdet 2:3. Det er et av få nasjonalflagg i verden som består  vertikaldelte felter i ulik størrelse. Flaggduken er delt på en slik måte at den grønne delen utgjør to femdeler av dukens lengde, mens de resterende tre femdeler opptas av den røde delen. Riksvåpenet er satt over delelinjen mellom flaggets to felter. Det skal utgjøre halvparten av flaggets bredde (høyde). 

## Flaggets funksjoner
Portugals flagg fyller funksjonene som nasjonalflagg, handelsflagg,statsflagg både til sjøs og på land, samt orlogsflagg til sjøs. Sjøforsvaret fører etter dette Portugals flagg på samme måte som landets sivile handelsskip. Orlogsgjøsen er kvadratisk og har riksvåpenet på rødt felt med grønn ramme rundt. Portugals landmilitære styrker fører eget flagg, delt i like brede grønne og røde felter, og med en større versjon av riksvåpenet i midten.

## Presidentflagg
Republikkens Portugals president fører grønt flagg med riksvåpenet i midten. 

## Eksterne lenker
* 
* The Portuguese Flag  Ministério da Defesa Nacional
Per Borthen

**Per Arnfinn Robertson Borthen** (1940–2023) var en norsk jazzmusiker (trompet) og  orkesterleder.

Per Borthen startet sitt første orkester, Dixie Strutters, i 1956 og ble deretter medlem av Tiger Town Jazzband. Han etablerte deretter sitt eget Per Borthen Swing Department Ltd. i 1956. De utkom med *Swingin' Arrival* (Talent Studios, 1980), var med på *Jazz in Norway 1960-1970* (Herman Records), og *Swingin’* (Evigo, 2001) med vokalistbidrag fra Karin Krog og Laila Dalseth (som en tid sang fast med gruppen). Til 40-årsjubileet i 2006 turnerte de med Dalseth.

Besetningen har variasjoner med musikerne: Totti Bergh og Johan Bergli/Kristian Bergheim på saksofon, Sture Hedløv/Aage Teigen på trombone, Svein Alfredsen på piano, Lasse Hansen/Tor Braun/Finn Westbye på gitar, Knut Ljungh/Sture Janson/Bjørn Pedersen på bass, og Omar Heide Midtsæter/Finn Torgersen/Bjørn Olufsen/Arvid Bjerke på trommer.

Borthen har også spilt i Aspheim Oldtimers, Royal Garden Jazzband, Tønsberg Storband og
Christiania 12.

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Ludvig Skramstad

**Ludvig Skramstad** (1855–1912) var en norsk landskapsmaler.

Skramstad gikk på Den Kongelige Tegneskole, Morten Müllers og Knud Bergsliens malerskole, og var elev av Sophus Jacobsen i Kunstakademie Düsseldorf. Han bodde i kunstnerbyen Drøbak i årene 1886–1902, og flyttet til München i 1902, hvor han bodde til sin død i 1912.

## Litteratur
* 
* 
* Vilhelm Dybwad: ''Venner og kjenninger fra 80-årene'' s. 34–46. Oslo 1941. Gyldendal Norsk Forlag.

## Referanser


## Eksterne lenker
* 
*  Informasjonsside om Ludvig Skramstad
Skipskatt

**Skipskatt** er en  betegnelse på katter med polydaktyli, det vil si flere enn 18 tær (flere enn fem på forpotene og/eller flere enn fire på bakpotene).

Polydaktyli er arvelig og genet må finnes hos begge foreldrene.  

I seilskutetiden, fra rundt 1400-tallet til første halvdel av 1900-tallet, var det vanlig å ha flere katter med på hver seiling. Kattene skulle holde mus og rotter unna lasten. Det sies at det var på disse seilingene, hvor det ofte var stor sjø, at kattene utviklet/muterte ekstra tær, for å ha bedre mulighet for å holde seg fast så de ikke ble skylt overbord.

Skipskatter blir av enkelte oppfattet som en egen rase. Mutasjonen forekommer hyppigere blant enkelte raser, blant annet hos maine coon. Tilstanden gir normalt ikke besvær, men det kan, som hos all type katter, oppstå problemer med inngrodde klør dersom klørne ikke stelles regelmessig. 

Enkelte organisasjoner for katteeiere tillater hverken utstilling av eller avl på katter med polydaktyli, ettersom skipskatt ofte ikke regnes som en egen ren rase. Et norsk eksempel på organisasjoner med slike forbud er Norske Rasekattklubbers Riksforbund. Moderorganisasjonen FIFé har inntatt det samme standpunktet; FIFé begrunner ikke forbudet med eventuelle helserisikoer, men med at man ikke skal oppfordre til innavl av rasekatter av rene popularitetshensyn. Også de fleste katteeierorganisasjonene i USA forbyr utstilling av polydaktyle katter. Unntaket er The International Cat Association, som tillater polydaktyli hos rasen Pixie-Bob.

I USA er det en koloni med polydaktyle katter nær forfatteren Ernest Hemingways hjem i Key West; Hemingway tok seg av flere katter fra denne kolonien, fordi han hadde medlidenhet med dem.

## Referanser


## Litteratur
* Praveen Kumar, *Congenital Malformations. Evidence-based Evaluation and Management*
* Jezyk PF, *Constitutional Disorders of the Skeleton in Dogs and Cats*

## Eksterne lenker
* Maine Coon Polydactyl International
* American Polydactyl Cats
Calhoun County (Michigan)

**Calhoun County** er et fylke i den amerikanske delstaten Michigan. Det ligger sør på den sørlige halvøya (Lower Peninsula) og grenser mot Kalamazoo County i vest, St. Joseph County i sørvest, Branch County i sør, Hillsdale County i sørøst, Jackson County i øst, Eaton County i nord og mot Barry County i nordvest.

Calhoun Countys totale areal er 1&nbsp;861 km² hvorav 25 km² er vann. I 2000 hadde fylket 137&nbsp;985 innbyggere og administrasjonssenteret ligger i byen Marshall. 

Fylket ble grunnlagt i 1833 og har fått sitt navn etter John C. Calhoun som var visepresident under både presidentene John Quincy Adams og Andrew Jackson 

## Referanser


## Eksterne lenker
*
Newbie

En **newbie** (forkortert for av engelsk: «new beginner») er en nybegynner i et spesielt område. Uttrykket er idag mye brukt på Internett hvor det kan vise til en ny, uerfaren eller ignorant bruker av et spill, nyhetsgruppe, debattside, operativsystem eller Internett i seg selv. Uttrykket er generelt ansett som en fornærmelse selv om det i mange tilfeller kan bli brukt av erfarne/kunnskapsrike personer i sin negative form for å oppfordre «newbies» til å lære seg mer om det saken gjelder.

Ulike stavinger, slike som, newb, nub, noob, nabb samt med sine leet-språk varianter som n00b er mange og vanlige i bruken på Internett. Uttrykket *newbie* i seg selv er ment å referere til en person som er ny på området, mens en *noob* er ment mer som en fornærmelse, men kan også ha en humoristisk – og vennlig – baktanke.

## Bruk i militæret
Uttrykket «non-useful body» (eller N.U.B.) fra USAs marine ble til i undervannsverdenen. Nytt personell på ubåtene måtte under opplæring før de ble tildelt et emblem utformet som en delfin. Inntil vedkommende hadde fått denne utmerkelsen ble disse ansett som ubrukelige og ble derfor betegnet som en «non-useful body». Det allerede sertifiserte personellet passet på å minne de nye på dette til stadighet. Uttrykket har senere også spredt seg til overflateverdenen og brukes i en nedlatende måte mot nytt personell som ikke har erfaring eller kunnskapene på plass ennå.

*Newbie* i U.S. Army var et uttrykk benyttet for å beskrive de nyankomne i kampsonene under Vietnamkrigen. Dette var mange tiår før uttrykket ble popularisert på 1980-tallets BBSer.

## Bruk i populærkultur
*Doctor Cox i TV-serien *[[Scrubs]]* refererer hele tiden til John Dorian (J.D.) som «Newbie».

*I spillet *[[The Sims (videospill)|The Sims]]* er familien du lærer å spille med kalt for Bob & Betty Newbie.
Russlands flagg

**Russlands flagg** er en trikolor med tre like horisontale felter. Hvitt på toppen, blått i midten, og rødt på bunnen.

Flagget ble brukt til sjøs av det russiske militæret fra ca. 1693 og ble innført som handelsflagg i 1705. Den 7. mai 1883 ble det også brukt på land, men ble først offisielt statsflagg i 1896.

Russlands orlogsflagg er hvitt med blått andreaskors.

Da bolsjevikene tok makten i 1917 ble Russland en sovjetrepublikk og fikk et rødt flagg med hammer og sigd og en blå vertikal stripe. 22. august 1991 ble igjen den hvit-blå-røde trikoloren Russlands flagg.

## Russlands flagg i kronologisk orden

Fil:Flag_of_Russia_1668.png|Det første russiske flagg fra 1668
Fil:Flag of Russia.svg|Det russiske tsardømmet 1699-1721 og Det russiske keiserdømmet 1721–1858
Fil:Romanov Flag.svg|Det russiske keiserdømmet 1858–1883, også kalt Romanov-flagget. Blir i dag brukt av russiske nasjonalister
Fil:Flag of Russia.svg|Det russiske keiserdømmet 1883–1917
Fil:Flag of Russia (1914–1917).svg|Det russiske keiserdømmet, «for privat bruk» 1914–1917
Fil:Flag RSFSR 1918.svg|Den russiske sovjetiske føderasjonen 1918–1937
Fil:Flag of the Russian SFSR.svg|Den russiske sosialistiske føderative sovjetrepublikks flagg 1954-1991
Fil:Flag of Russia 1991-1993.svg|Den russiske føderasjon 1991–1993
Fil:Flag of Russia.svg|Den russiske føderasjon  1993–
Washtenaw County

**Washtenaw County** er et fylke i den amerikanske delstaten Michigan. Det ligger sørøst på den sørlige halvøya (Lower Peninsula) og grenser mot Livingston County i nord, Wayne County i øst, Jackson County i vest, Monroe County i sørøst, Lenawee County i sørvest, Oakland County i nordøst og mot Ingham County i nordvest.

Washtenaw Countys totale areal er 1&nbsp;871 km² hvorav 33 km² er vann. I 2000 hadde fylket 322&nbsp;895 innbyggere og administrasjonssenteret ligger i byen Ann Arbor. 

Fylket ble grunnlagt i 1826 av land fra fylkene Wayne og Oakland County og har fått sitt navn etter det indianske ordet *O-wash-ten-nong*.

## Eksterne lenker
*
Jackson County (Michigan)

**Jackson County** er et fylke i den amerikanske delstaten Michigan. Det ligger sør på den sørlige halvøya (Lower Peninsula) og grenser mot Ingham County i nord, Washtenaw County i øst, Calhoun County i vest, Lenawee County i sørøst, Hillsdale County i sørverst, Livingston County i nordøst og mot Eaton County i nordvest.

Jackson Countys totale areal er 1&nbsp;875 km² hvorav 44 km² er vann. I 2000 hadde fylket 158&nbsp;422 innbyggere og administrasjonssenteret ligger i byen Jackson. 

Fylket ble grunnlagt i 1829 og har fått sitt navn etter USAs sjuende president, Andrew Jackson.

## Eksterne lenker
*
Liste over byer i Venezuela

Dette er en liste over de største byene i Venezuela, i synkende rekkefølge. Alle befolkningstall er anslag fra 2005.

## Andre byer
Disse byene er ikke blant Venezuelas største, men de er kjent av historiske, kulturelle eller turistmessige årsaker.

*Caripe
*Cumaná
*La Asunción
*La Guaira
*La Victoria
*Los Teques
*Ocumare del Tuy
*Puerto Ayacucho
*San Carlos
*San Joaquín
*San Juan de Los Morros
*San Felipe
*San Fernando de Apure
*Tucupita
*Trujillo
*Valle de la Pascua

## Kilder
* Venezuelas største byer
Naturbase

**Naturbase** er et fagsystem for natur- og friluftslivsområder i Norge. Naturbase forvaltes og driftes av Direktoratet for naturforvaltning. Data fra Naturbase er gjort tilgjengelig for publikum via en egen kartapplikasjon på Internett og via egne WMS-tjenester.

## Data i Naturbase
* Verneområder i Norge, eller områder som er foreslått vernet etter naturvernloven og viltloven 
* Naturtyper og arter som er viktige for å opprettholde mangfoldet i naturen 
* Arter som har spesiell betydning for jakt og annen høsting 
* Kulturlandskap med viktige biologiske og/eller kulturhistoriske verdier 
* Friluftslivsområder som er sikret for allmenn bruk ved at staten har kjøpt dem eller skaffet seg spesielle rettigheter i dem

## Eksterne lenker
* Naturbase
* Informasjon om datasett og tilhørende karttjenester fra Direktoratet for naturforvaltning for publikum, saksbehandlere og planleggere innen natur- og miljø 
* Informasjon om WMS-tjenester fra Naturbase
Røkland

**Røkland** (pitesamisk: *Rävvka*, lulesamisk: *Rævkka*) er en bygd i Saltdal kommune i Salten i Nordland. Bygda ligger i Saltdalen langs fylkesvei 7466, omtrent 14 kilometer sør for kommunesenteret Rognan. Bygda ble regnet av Statistisk sentralbyrå som et tettsted inntil 2012, da beregningsmetodikken ble endret. 2024 ble Røkland tettsted igjen.

På Røkland ligger blant annet RIBO Attføringssenter og Vensmoen hjelpepleierskole. Vensmoen Studiesenter ble etablert i 2001 i lokalene til det tidligere Vensmoen Sanatorium.

Røkland stasjon på Nordlandsbanen ligger her. Stasjonen, som tidligere het Saltdal stasjon, var endestasjon for Nordlandsbanen mellom 1955 og 1958.

## Referanser


## Eksterne lenker
* RIBO Attføringssenter
* Vensmoen hjelpepleierskole
* Vensmoen Studiesenter
* Arkitekturguide: Vensmoen sanatorium